**Faurby Yacht** er et dansk båtbyggeri som bygger seilbåter fra 32 til 42 fot. I 1976 ble firmaet etablert av ekteparet Erna og Niels Peter Faurby. Det har siden blitt produsert rundt 20 båter per år, totalt rundt 550 båter. Niels Peter Faurby tegnet selv båtene, men de seneste konstruksjonene har blitt tegnet av Olsen Design som har sine kontorer i samme landsby som Faurby Yacht. Verftet står for glassfiber-, tre- og innredningsarbeidet av båtene under byggingen og senere service.

Historie
--------

Fra grunnleggelsen i Skærbæk, Fredericia i 1976 har verftet produsert tradisjonelle turbåter med slanke linjer og lavt fribord. Det startet med Faurby 999, en ¾-tonn IOR-båt, som senere har blitt etterfulgt av flere andre modeller. Disse har derimot ikke vært tegnet etter IOR-regelen, der den hittil største suksessen har vært Faurby 36 som ble bygget i 140-145 eksemplarer. I 2013 er fem skrogmodeller i produksjon.

I 2009/2010 startet et samarbeid mellom Faurby Yacht og seilerlegenden Jesper Bank, der målet var å optimalisere 39-foteren i forhold til vekt og vannmotstand. Samarbeidet resulterte i Faurby 396 Jesper Bank Edition, JBE, som senere har blitt utgangspunktet for videreutviklingen av de andre modellene. Med utgangen av 2012 var alle modellene oppdatert og videreutviklet etter prinsippene i JBE.

På lik linje med utallige andre selskaper verden over ble Faurby Yachts A/S høsten 2008 rammet av finanskrisen i verdensøkonomien. Det førte til en omstrukturering der det ble hentet inn frisk kapital og et navnebytte til Faurby Yacht A/S. Verftet ble tvunget til å redusere bemanningen fra rundt 25 ansatte til rundt 15 ansatte.

I 2010 gikk Thomas Dan Hougaard inn i selskapet. I første omgang som markedsdirektør, og senere som eier, hovedaksjonær og administrerende direktør. Hougaard intensiverte markedsføringen både i Danmark og i utlandet, blant annet i Norge, slik at når krisen ble mindre truende ville kundene igjen være på plass. Dette var en teori som viste å stemme, og i desember 2012 kunne Faurby Yacht melde at det var ansatt nye arbeidere for å holde tritt med ordrebøkene.

Fra 2006 har Faurby Yacht vært representert med forhandler i Norge.

Produksjon
----------

Båtene produseres med en sandwichkonstruksjon av vinylester/polyester og balsa både på skrog og dekk. Kjølen er en kombikjøl bestående av en blybulb og et kjølblad i stål. Standard leveres båtene med innredning i mahogni, men kan etter kundens ønske leveres med andre innredningsalternativ som teaktre.

Fotnoter
--------

1. ↑  Faurby | Kontakt
2. 1 2  Faurby Yacht i Skærbæk utvider (dansk)
3. ↑  Båtnytt, Faurby 325 (svensk)
4. ↑  Olsen Design Arkivert 1. november 2013 hos Wayback Machine. (engelsk)
5. ↑  Baadmagasinets Arkiv, Jesper Bank optimerer Faurby 396 (dansk)
6. ↑  Fyens Stiftstidene, Faurby standser betalingerne Arkivert 5. mars 2016 hos Wayback Machine. (dansk)
7. ↑  Fyens Stiftstidene, Ny kapital redder Faurby Yachts[*død lenke*] (dansk)
8. ↑  Seilas, Faurby går mot strømmen (norsk)
9. ↑  Faurby Yacht Norge Arkivert 3. september 2013 hos Wayback Machine. (norsk)
10. ↑  Faurby 396E | Spesifikasjoner[*død lenke*] (dansk)
11. ↑  Vejle Amts Folkeblad/Fredericia Dagblad, Ædle træsorter og det gode håndværk[*død lenke*] (dansk)

Eksterne lenker
---------------

* Faurby Yacht A/S (dansk)
* Faurby Yacht Norge Arkivert 23. august 2010 hos Wayback Machine. (norsk)
* Seilas, Faurby går mot strømmen (norsk)
* Båtnytt, Faurby (svensk)
* MinBåd.dk, Faurby 325 (dansk)
* Baadmagasinets Arkiv, Faurby 396 (dansk)
* Båtguiden, Faurby 396 Arkivert 4. mars 2016 hos Wayback Machine. (norsk)

| * v
* d
* r
Faurby Yacht-modeller |
| --- |
| Modeller i produksjon: | Faurby 325 • Faurby 360 • Faurby 363 • Faurby 396 • Faurby 396 Jesper Bank Edition • Faurby 424 |
| Tidligere modeller: | Faurby 999 • Faurby 36 • Faurby 393 • Faurby 330 • Faurby 396 Offshore • Faurby 424 Offshore |

Portal: Danmark